Corral-Ipeñarrieta jauregia

Corral-Ipeñarrieta jauregia Gipuzkoako Urola Garaia eskualdeko Urretxu udalerrian dagoen jauregia da. Udalerri honetako Alde Zaharreko Iparragirre enparantzan kokatzen da.

Historia 
Corral Ipeñarrieta jauregia Cristobal Ipeñarrietaren aginduz eraiki zuten XVII. mendean. 1892an udalak erosi zuen, Urretxuko udaletxea izan zedin. Goitik behera berreginda dago barrutik.

Tradizioak dioenez, Velazquez margolariak jauregi honetan hartu zuen ostatu Euskal Herrira etorri zen batean. Esamesak esames, Elisabet Borboikoa erreginaren ohorezko dama zenean ezagutu zuen Velazquezek Antonia Ipeñarrieta anderea, eta erretratu bat egin zion. Irudi hori Pradoko Museoan, Madrilen, dago egun.

Egitura 
Kareharri arrosaz egindako etxea da, eta haitzurdin zuriz egindako bi armarri ageri ditu fatxada nagusian. Burdina forjatuzko balkoiak daude goiko bi solairuetan.

Ikus gainera 
 Ipiñarrieta jauregia

Iruditegia

Erreferentziak

Kanpo estekak 
 Urretxuko Udalaren webgunea     
 Corral-Ipeñarrieta jauregiaren argibidea Urretxuko Udal webgunean irakurgai. 
 Corral-Ipeñarrieta jauregiaren argibidea Euskadiko Turismo webgunean irakurgai. 

Urretxuko Alde Zaharra
Urretxuko eraikinak
Gipuzkoako jauregiak